**Årsrapport fra havnekomiteen 2023**

**Havnekomiteen 2023 har bestått av følgende medlemmer:**

Ole Peder Bjørsom, Hein Lindquist, Brede Verket, Jesper Jensen, Asbjørn Røiseland og Christian Madsen. Thorbjørn Thorstensen ble tatt inn på slutten av året  
Håkon Jensen slutter i havnekomitéen, han erstattes av Jesper Jensen som har vært medlem i komiteen siden i høst

I tillegg har Bjørn Avdal hatt teknisk ansvar for travellift.   
  
For 2024 overtar Thorbjørn Thorstensen rollen som Leder havnekomiteen

**Utsett/opptak av båter**

Årets felles utsett og opptak ble gjennomført som planlagt.

Sjåfører på lift 2023 har vært: Bjørn Avdal, Svein Werket, Svenn Erik Hansen, Christian Madsen og Trond Jensen

I tillegg har det vært medlemmer fra HK til stede alle dager ved felles utsett og opptak

**Dugnader**

Dugnader fikk utført de vanlige sesongbetonte oppgavene. Her har medlemmene i HK deltatt med organisering og tilstedeværelse.

HK har også hatt egne dugnader og utført oppgaver som ikke har vært oppsatt på ordinære dugnader.

**Utbedringer etc. 2023**

• Diverse reparasjoner og normalt vedlikehold er utført.

• Rampe til jolleflytebrygge kom på plass ved dugnad av juniorene.

• Årlig vedlikehold på travellift, deler i fjernkontroll ble byttet

• Søylekran på kai satt i stand og er nå prøveløftet og sertifisert

• Nytt lysopplegg på Løkta er montert

**Havneplasser**

Det er ca. 6 båter som har forlatt havnen i 2023, mens det er kommet 3 nye, Det er at par søkere som må behandles våren 2024.  
Opplagstomta er fullt belagt, vi har sesongopplag som dekker opp for de som forlot havna. P.T. er det 11 båter på sesongopplag

Havnens dybde kombinert med bredde gjør at havnen nå er belastet maks mht. bredde og dybde på større båter.

Ved opplaget er det lengden som begrenser. Ved tildeling av faste plasser kan man omorganisere opplaget for å få plass, mens ved sesongopplag så bruker vi de plassene som er ledige.

Ved årets opptak ble det brukt en dag for å flytte om på krybber for å gjøre plass til alle.

For båter med moderat bredde/dybde er det nå ingen venteliste.

Det er flere nye medlemmer på plass med båt 2023. Noen med fast plass og noen med sesongleieavtale

Det vil i 2024 som i 2023 kunne bli leid ut sesongplasser til motorbåter om det er ledige plasser.

**Gjesteplasser.**Vi står som gjestehavn, men det har ikke vært det store besøket. Vi tar imot dem som ønsker om vi har plass. Så kommer det besøkende og spør om plass, henvis dem til havnesjef så ordner det seg nok.

**Service løft.**

Det har vært foretatt et antall serviceløft for bunnstoffing og polering, dette har gitt bra inntekter.

**Sandblåsing av bunn**Vi hadde to båter oppe som fikk blåst bunnen for påføring av miljøvennlig bunnstoff. Dette gikk vel litt på halv tolv og vi skal være nøyere med avtaler etc. om vi skal gjøre dette igjen.  
Er det noen i havna som tenker på dette på eget initiativ må følgende være på plass:

Heldekking av plassen under båten for oppsamling av blåsemiddel og malingsrester. (Dette skal avhendes som farlig avfall)  
Det må henges presenning rundt hele båten slik at ikke støv etc. kan forstyrre nabobåter og miljøet. Erfaringer er at en blank gjennomskinnelig presenning er nødvendig.  
Viktig at leder havnekomite får vite om dette.

**Sesong opplag og sesong leie av plass i havna.**Vil bare minne om at det skal søkes om dette hvert år.

**Mål for 2023**

• Alle båteiere må være sitt ansvar bevisst for å holde orden og ikke forsøple havn/opplagstomt.

• Vask av båt må kun foregå med stengbar spylespiss!

• Den enkelte må fortsette med korrekt bruk av miljø kontainer.

• Brygge ytterst på landsiden skal støtter under brygga utbedres

• Rekkverk ytterst på sjøsiden må utbedres

• Det er diverse synkehuller som må utbedres

• Utsett 2023 starter lørdag 20.april om vær og isforhold tillater det. Bobleanlegg opp 13.april  
NB! Følg med, disse datoene kan forandre seg!! NB!!

Ole Peder Bjørsom

Leder havnekomiteen